b'\n_START_ARTICLE_\nMuzika\n_START_SECTION_\nMuzikos apibr\xc4\x97\xc5\xbeimas\n_START_PARAGRAPH_\nMuzikos apibr\xc4\x97\xc5\xbeimas, es\xc4\x85 tai garsas su individualia charakteristika, pasiskolintas i\xc5\xa1 psichoakustikos srities ir vieningai naudojamas tiek muzikologijoje, tiek atlikime. Yra daug vert\xc5\xb3 d\xc4\x97mesio pavyzd\xc5\xbei\xc5\xb3, kuriais apib\xc5\xabdinama muzika, ir kol mums suprantami kult\xc5\xabriniai svyravimai, tol muzikos ypatyb\xc4\x97s tiesiog vadinamos garso ypatyb\xc4\x97mis, kurias sukuria ir pajau\xc4\x8dia \xc5\xbemogus._NEWLINE_Graik\xc5\xb3 filosofai ir viduram\xc5\xbei\xc5\xb3 teoretikai apibr\xc4\x97\xc5\xbe\xc4\x97 muzik\xc4\x85, kaip nat\xc5\xb3 melodijas, i\xc5\xa1d\xc4\x97liotas horizontaliai ir harmonij\xc4\x85 u\xc5\xbera\xc5\xa1yt\xc4\x85 vertikaliai. Muzikos teorija \xc5\xa1ioje srityje studijuojama su prielaida, kad muzika yra tvarkinga ir jos klausytis malonu. Ta\xc4\x8diau, XX-ame am\xc5\xbeiuje, kompozitoriai met\xc4\x97 i\xc5\xa1\xc5\xa1\xc5\xabk\xc4\xaf \xc5\xa1iai nuostatai ir teig\xc4\x97, kad turi b\xc5\xabti malonu jau kuriant muzik\xc4\x85, kurioje \xc4\x97m\xc4\x97 vyrauti a\xc5\xa1tresni ir tamsesni tembrai._NEWLINE_XX-ojo am\xc5\xbeiaus k\xc5\xabr\xc4\x97jas D\xc5\xbeonas Keid\xc5\xbeas (John Cage) nesutiko su tuo, kad muzikai svarbiausia mielos melodijos. Vietoj to jis teig\xc4\x97, kad bet kuris girdimas garsas gali b\xc5\xabti muzika. Pasak muzikologo \xc5\xbdano \xc5\xbdako Natj\xc4\x97 (Jean-Jacques Nattiez), \xe2\x80\x9eRiba tarp triuk\xc5\xa1mo ir muzikos visuomen\xc4\x97je visada apibr\xc4\x97\xc5\xbeiama\xc2\xa0\xe2\x80\x93 tai rodo, kad netgi vieningoje bendruomen\xc4\x97je, \xc5\xa1i riba ne visuomet atitinka kitoje visuomen\xc4\x97s dalyje vyraujant\xc4\xaf apibr\xc4\x97\xc5\xbeim\xc4\x85, trumpiau tariant, d\xc4\x97l to retai sutariama\xe2\x80\xa6 N\xc4\x97 vienoje atskiroje ir tarpkult\xc5\xabrin\xc4\x97je s\xc4\x85vokoje n\xc4\x97ra para\xc5\xa1yta, kas gal\xc4\x97t\xc5\xb3 b\xc5\xabti muzika.\xe2\x80\x9c_NEWLINE_Kompozitorius Antonas V\xc4\x97bernas (Anton Webern) savo legendiniame pam\xc4\x85styme sak\xc4\x97: Mano k\xc5\xabryba niekad nevyksta taip, kaip a\xc5\xa1 nor\xc4\x97\xc4\x8diau, tiktai taip, kaip man nulemta-kaip a\xc5\xa1 privalau, nor\xc4\x97damas pabr\xc4\x97\xc5\xbeti, koks neapr\xc4\x97piamas muzikos k\xc5\xabrimo procesas. Vokie\xc4\x8di\xc5\xb3 filosofas Johanas Volfgangas fon G\xc4\x97t\xc4\x97 (Johann Wolfgang von Goethe) tikino, kad muzikos pagrind\xc4\x85 sudaro form\xc5\xb3 ir \xc5\xa1ablon\xc5\xb3 tipai, sakydamas: \xe2\x80\x9earchitekt\xc5\xabra\xc2\xa0\xe2\x80\x93 tai \xc5\xa1altoji muzika\xe2\x80\x9c. Tuo jis nor\xc4\x97jo pasakyti, kad bet kuri nat\xc5\xabrali meno i\xc5\xa1rai\xc5\xa1kos forma, turinti gilius strukt\xc5\xabrinius modelius, gali vadintis muzika.\n_START_SECTION_\nMuzikos i\xc5\xa1rai\xc5\xa1ka\n_START_PARAGRAPH_\nTradiciniai arba klasikiniai muzikos i\xc5\xa1rai\xc5\xa1kos elementai Europoje pirmiausia \xc4\xafvardijami tie, kurie tur\xc4\x97jo daugiausia \xc4\xaftakos Europos klasicizmo muzikoje: melodija, harmonija, ritmas, ton\xc5\xb3 spalva, tembras ir forma. I\xc5\xa1samiau apibr\xc4\x97\xc5\xbeiami garso i\xc5\xa1rai\xc5\xa1kos elementai: auk\xc5\xa1tis, tembras, garsumas ir trukm\xc4\x97. \xc5\xa0ie elementai kombinuojami, kad sukurt\xc5\xb3 antraeilius aspektus: strukt\xc5\xabr\xc4\x85, sandar\xc4\x85 ir stili\xc5\xb3. Kiti pana\xc5\xa1iai susij\xc4\x99 aspektai priklauso nuo erdvin\xc4\x97s aplinkos arba nuo gars\xc5\xb3, gest\xc5\xb3 ir \xc5\xa1okio erdv\xc4\x97s dinamikos._NEWLINE_Pauz\xc4\x97 jau seniai buvo priskiriama muzikin\xc4\x97s i\xc5\xa1rai\xc5\xa1kos elementams, nuo dramati\xc5\xa1k\xc5\xb3 pauzi\xc5\xb3 romantin\xc4\x97s eros simfonijose iki tylos naudojimo avangarde, kur XX a. darbuose ji laikoma meni\xc5\xa1ka muzikine mintimi, pvz.: D\xc5\xbeono Keid\xc5\xbeo darbe 4`33. Keid\xc5\xbeas mano, kad svarbiausias muzikinis rai\xc5\xa1kos elementas\xc2\xa0\xe2\x80\x93 trukm\xc4\x97, nes ji vienintel\xc4\x97 taikoma tiek garsui, tiek pauz\xc4\x97ms._NEWLINE_Kaip anks\xc4\x8diau pamin\xc4\x97ta, ne nuo element\xc5\xb3 \xc4\xafvairov\xc4\x97s ar skirtum\xc5\xb3 priklauso j\xc5\xb3 svarba. Pavyzd\xc5\xbeiui, klasikin\xc4\x97je muzikoje melodija ir harmonija visada panaudojamos ritmo ir tembro s\xc4\x85skaita. Da\xc5\xbenai kritikai gin\xc4\x8dijasi, kurie i\xc5\xa1 element\xc5\xb3 gal\xc4\x97t\xc5\xb3 b\xc5\xabti universal\xc5\xabs. Debatai priklauso nuo apibr\xc4\x97\xc5\xbeim\xc5\xb3. Pavyzd\xc5\xbeiui, bendrai manoma, kad pavadinimas \xe2\x80\x9etonacija\xe2\x80\x9c universaliai atitinka visus muzikinius reikalavimus pla\xc4\x8diam tonacijos apibr\xc4\x97\xc5\xbeimui._NEWLINE_Tempas irgi kartais priskiriamas prie universali\xc5\xb3j\xc5\xb3 element\xc5\xb3, nors yra vokalo solo partija ir instrumentiniai \xc5\xbeanrai, kur ritmas laisvas, improvizuojamas ir neturi tikslaus tempo. Vienas pavyzdys\xc2\xa0\xe2\x80\x93 tai indi\xc5\xa1ko muzikos k\xc5\xabrinio dalis alap. Pasak Deino Harvudo (Dane Harwood), mes tur\xc4\x97tum\xc4\x97m paklausti, kuri skirting\xc5\xb3 \xc5\xa1ali\xc5\xb3 muzikos universalija gal\xc4\x97t\xc5\xb3 vadintis muzika (nepaisant strukt\xc5\xabros ir funkcij\xc5\xb3) arba priemone, kurios d\xc4\x97ka muzika kuriama. \xe2\x80\x9aMuzikos daryme\xe2\x80\x98 jis \xc4\xaf\xc5\xbevelgia ne tik pat\xc4\xaf atlikim\xc4\x85, bet ir tai, kaip ta muzika klausoma, suprantama, netgi i\xc5\xa1mokstama.\n_START_SECTION_\nK\xc5\xabrimas\n_START_PARAGRAPH_\nMuzika kuriama ir grojama daugeliu tiksl\xc5\xb3, nuo estetinio pasitenkinimo, religini\xc5\xb3 apeig\xc5\xb3, ceremonij\xc5\xb3 iki komercinio produkto pardavimui. Muzikantai m\xc4\x97g\xc4\x97jai kuria ir groja muzik\xc4\x85 pa\xc4\x8di\xc5\xb3 malonumui ir ne\xc5\xbeada pelnyti duonos i\xc5\xa1 muzikos. Profesional\xc5\xabs muzikantai samdomi daugumos organizacij\xc5\xb3 ir institut\xc5\xb3, nuo karini\xc5\xb3 paj\xc4\x97g\xc5\xb3, ba\xc5\xbeny\xc4\x8di\xc5\xb3 ir sinagog\xc5\xb3, simfonini\xc5\xb3 orkestr\xc5\xb3, televizijos laid\xc5\xb3 iki film\xc5\xb3 kompanij\xc5\xb3 ar muzikos mokykl\xc5\xb3. Taip pat profesionalai dirba laisvu grafiku, siekia kontakt\xc5\xb3 ir susitarim\xc5\xb3 kuo \xc4\xafvairesn\xc4\x97mis s\xc4\x85lygomis._NEWLINE_Nors muzikantai m\xc4\x97g\xc4\x97jai skiriasi nuo profesionali\xc5\xb3 muzik\xc5\xb3 tuo, kad m\xc4\x97g\xc4\x97jai pragyvena ne i\xc5\xa1 muzikos, yra ir daug jungian\xc4\x8di\xc5\xb3 dalyk\xc5\xb3. Pradedant tuo, kad ir m\xc4\x97g\xc4\x97jai, ir profesionalai mokosi muzikos. Bendruomen\xc4\x97je pa\xc5\xbeang\xc5\xabs m\xc4\x97g\xc4\x97jai groja kartu su profesionalais \xc4\xafvairiuose orkestruose ir ansambliuose. Kai kuriais retais atvejais m\xc4\x97g\xc4\x97jas \xc4\xafgyja profesionalo kompetencijos lyg\xc4\xaf ir gali atlikti k\xc5\xabrinius profesionalioje terp\xc4\x97je._NEWLINE_Did\xc5\xbeiausias skirtumas pastebimas tarp muzikos, atliekamos publikai gyvai, ir muzikos, atliekamos tam, kad ji b\xc5\xabt\xc5\xb3 \xc4\xafra\xc5\xa1yta pardavimui ar televizijos laidai. Nors jau daug kart\xc5\xb3 gyvas koncertas auditorijai buvo \xc4\xafra\xc5\xa1ytas ir paruo\xc5\xa1tas parduoti.\n_START_SECTION_\nAtlikimas\n_START_PARAGRAPH_\nMuzikas\xc2\xa0\xe2\x80\x93 tai tas, kuris kuria, tvarko ar atlieka muzik\xc4\x85. Muzikantai groja d\xc4\x97l daugelio prie\xc5\xbeas\xc4\x8di\xc5\xb3\xc2\xa0\xe2\x80\x93 kai kurie taip i\xc5\xa1rei\xc5\xa1kia savo jausmus, kitiems\xc2\xa0\xe2\x80\x93 profesionalams ir m\xc4\x97g\xc4\x97jams\xc2\xa0\xe2\x80\x93 grojimas teikia malonumo, ir tai da\xc5\xbenai daroma norint pelnyti auditorijos palankum\xc4\x85, kuri gauna estetini\xc5\xb3, socialini\xc5\xb3, religini\xc5\xb3 ar apeigini\xc5\xb3 vertybi\xc5\xb3 atlikimo metu. Dalis motyvacijos profesionalui priklauso ir nuo to, kad i\xc5\xa1 muzikos jis pragyvena, tuo pat metu, gal\xc4\x97damas tobulinti \xc4\xafg\xc5\xabd\xc5\xbeius ir atskleisti talentus.\n_START_SECTION_\nSolo ir ansamblis\n_START_PARAGRAPH_\nDaugumoje kult\xc5\xabr\xc5\xb3 pla\xc4\x8diai paplitusi solo tradicija arba solo dainavimas, pvz., Indijos klasikin\xc4\x97je muzikoje arba Vakar\xc5\xb3 meno muzikos tradicijoje. Kitos kult\xc5\xabros, pvz., Balio, turi stiprias grupinio muzikavimo tradicijas. Visose kult\xc5\xabrose \xc5\xbemon\xc4\x97s link\xc4\x99 sujungti tuos du dalykus, ir k\xc5\xabrinio atlikimas gali prasid\xc4\x97ti improvizuotu solo grojimu, o baigtis kruop\xc5\xa1\xc4\x8diai suplanuotais k\xc5\xabriniais kaip klasikinis koncertas ar religin\xc4\x97s procesijos._NEWLINE_Kamerin\xc4\x97 muzika, skirta nedideliam ansambliui, grojan\xc4\x8diam ne daugiau kaip vienu atskiros r\xc5\xab\xc5\xa1ies instrumentu, tinka truput\xc4\xaf intymesnei aplinkai nei simfoniniai darbai. Atlik\xc4\x97jas vadinamas muzikantu arba dainininku, ir jis gali \xc4\xafsitraukti \xc4\xaf muzikin\xc4\xaf ansambl\xc4\xaf tiek roko grup\xc4\x97je, tiek simfoniniame orkestre.\n_START_SECTION_\nDainos i\xc5\xa1 l\xc5\xabp\xc5\xb3 \xc4\xaf l\xc5\xabpas ir nat\xc5\xb3 u\xc5\xbera\xc5\xa1ymas\n_START_PARAGRAPH_\nMuzika i\xc5\xa1grojama atmintyje arba pasirodymo metu, perduodama \xc5\xbeod\xc5\xbeiu arba \xc4\xafsimenama i\xc5\xa1 klausos. Kai kompozitorius ne\xc5\xbeinomas, muzika klasifikuojama kaip tradicin\xc4\x97. Skirtinga muzikin\xc4\x97 tradicija turi skirting\xc4\x85 po\xc5\xbei\xc5\xabr\xc4\xaf \xc4\xaf tai, kaip ir kur reikia keisti originali\xc4\x85 k\xc5\xabrinio versij\xc4\x85\xc2\xa0\xe2\x80\x93 ar j\xc4\x85 tik \xc5\xa1iek tiek pakoreguoti, ar naudotis improvizacija ir kitais k\xc5\xabrinio pakeitimais. Pvz., Gambijoje, Vakar\xc5\xb3 Afrikoje, \xc5\xa1alies istorija eina i\xc5\xa1 l\xc5\xabp\xc5\xb3 \xc4\xaf l\xc5\xabpas per atliekamas dainas._NEWLINE_Kai muzik\xc4\x85 kas nors u\xc5\xbera\xc5\xa1o, notacija rodo, k\xc4\x85 tur\xc4\x97t\xc5\xb3 gird\xc4\x97ti klausytojai ir k\xc4\x85 tur\xc4\x97t\xc5\xb3 atlikti muzikantas. Norint mok\xc4\x97ti skaityti natas, muzikui reikia i\xc5\xa1manyti muzikos teorij\xc4\x85, harmonij\xc4\x85, mok\xc4\x97ti groti, ir kai kuriais atvejais suprasti istorin\xc4\xaf pagrind\xc4\x85 turin\xc4\x8dio grojimo metodus._NEWLINE_U\xc5\xbera\xc5\xa1yta notacija kei\xc4\x8diasi taip pat kaip ir muzikos stilius ar periodas. Vakar\xc5\xb3 muzikoje, dauguma u\xc5\xbera\xc5\xa1yt\xc5\xb3 notacij\xc5\xb3 yra partit\xc5\xabros, kur sud\xc4\x97tos visos muzikin\xc4\x97s ansamblio dalys ir dalys, kuriose u\xc5\xbera\xc5\xa1ytos natos individualiam atlikimui arba dainininkams. Populiarioje muzikoje, d\xc5\xbeiaze, bliuze, standartin\xc4\x97 notacija yra pagrindinis puslapis, kur sura\xc5\xa1yta melodija, akordai, tekstas ir k\xc5\xabrinio strukt\xc5\xabra. Partit\xc5\xabros ir partijos taip pat naudojamos populiarioje muzikoje ir d\xc5\xbeiaze, tik labiau didesniuose kolektyvuose, tokiuose kaip d\xc5\xbeiazo \xe2\x80\x9ebig bendai\xe2\x80\x9c._NEWLINE_Populiariojoje muzikoje, gitaristai ir atliekantys elektrin\xc4\x97s gitaros partijas da\xc5\xbenai skaito natas i\xc5\xa1 specialios lentel\xc4\x97s (angl. tablature), kurioje nurodyta, kur groti atitinkamu instrumentu. Tam jiems duota gitaros diagrama arba boso klaviat\xc5\xabra. Muzika, atliekama i\xc5\xa1 nat\xc5\xb3, vadinama \xe2\x80\x9emuzika i\xc5\xa1 lap\xc5\xb3\xe2\x80\x9c. Tabuliatori\xc5\xb3 taip pat naudojo Baroko epochoje u\xc5\xbera\xc5\xa1yti natas liutnioms, styginiams instrumentams._NEWLINE_Kad b\xc5\xabt\xc5\xb3 galima atlikti k\xc5\xabrin\xc4\xaf i\xc5\xa1 nat\xc5\xb3, reikia suprasti muzikin\xc4\xaf stili\xc5\xb3 ir mok\xc4\x97ti groti tai, kas para\xc5\xa1yta. Detal\xc4\x97s, pa\xc5\xbeymimos notacijoje, varijuoja tarp \xc5\xbeanr\xc5\xb3 ir istorini\xc5\xb3 period\xc5\xb3. Nuo XVII iki XIX am\xc5\xbeiaus u\xc5\xbera\xc5\xa1ytos partit\xc5\xabros reikalavo muzik\xc5\xb3 ypatingai gerai i\xc5\xa1manyti atliekam\xc4\x85 stili\xc5\xb3. Tarkim, XVII\xe2\x80\x93XVIII am\xc5\xbeiuje solo partij\xc5\xb3 atlik\xc4\x97jai gaudavo paprastas, stilisti\xc5\xa1kai nei\xc5\xa1baigtas melodijas, nes buvo \xc4\xafprasta, kad muzikantas pats papuo\xc5\xa1t\xc5\xb3 melodij\xc4\x85 trel\xc4\x97mis ir \xc4\xafvairiais potepiais._NEWLINE_XIX am\xc5\xbeiuje solo partij\xc5\xb3 atlik\xc4\x97jams gali liepti groti ekspresyviai, daugiau nieko apibr\xc4\x97\xc5\xbeiant ir leid\xc5\xbeiant muzikantui pa\xc4\x8diam priimti sprendim\xc4\x85. Buvo tikimasi, kad atlik\xc4\x97jas i\xc5\xa1manys, kaip panaudoti tempo poky\xc4\x8dius, sud\xc4\x97ti akcentus ir pauzes (tarp kit\xc5\xb3 element\xc5\xb3), kad i\xc5\xa1pildyt\xc5\xb3 ekspresyv\xc5\xb3 sumanym\xc4\x85._NEWLINE_XX-ame am\xc5\xbeiuje notacijos tapo tikslesn\xc4\x97s, jose naudojama daugiau \xc5\xbeenkl\xc5\xb3 ir beveik tiksliai u\xc5\xbera\xc5\xa1yta, k\xc4\x85 muzikantas turi atlikti. Pop muzikoje ar d\xc5\xbeiaze partijose liko tik melodijos, harmonijos ar atlikimo u\xc5\xbeuomin\xc5\xb3 pagrindai; i\xc5\xa1 muzikant\xc5\xb3 tik\xc4\x97josi, kad jie \xc5\xbeino atlikimo formalumus ir stilius, susijusius su konkre\xc4\x8diais \xc5\xbeanrais ar k\xc5\xabriniais. Pvz., pagrindiniame d\xc5\xbeiazo k\xc5\xabrinio lape u\xc5\xbera\xc5\xa1yti tik pagrindiniai melodijos bruo\xc5\xbeai ir akord\xc5\xb3 poky\xc4\x8diai. D\xc5\xbeiazo muzikantams patik\xc4\x97ta \xe2\x80\x9ei\xc5\xa1painioti\xe2\x80\x9c ir i\xc5\xa1pl\xc4\x97toti duot\xc4\x85j\xc4\x85 strukt\xc5\xabr\xc4\x85.\n_START_SECTION_\nImprovizacija, interpretacija, kompozicija\n_START_PARAGRAPH_\nDaugumoje kult\xc5\xabr\xc5\xb3, pvz., vakar\xc5\xb3 klasikin\xc4\x97je muzikoje, naudojama muzikos bendro suvokimo sampratos dalis arba kompozicija. Net jeigu k\xc5\xabrinys u\xc5\xbera\xc5\xa1ytas precizi\xc5\xa1kai, atlik\xc4\x97jas vis tiek dar turi pakankamai galimybi\xc5\xb3 keisti. Procesas, kai atlik\xc4\x97jas sprend\xc5\xbeia, kaip jam sugroti anks\xc4\x8diau sukurt\xc4\x85 k\xc5\xabrin\xc4\xaf, vadinamas interpretacija._NEWLINE_Kai kuriuose \xc5\xbeanruose, pavyzd\xc5\xbeiui, d\xc5\xbeiaze ar bliuze, specialiai duodama daugiau laisv\xc4\x97s atlik\xc4\x97jui, kad sudomint\xc5\xb3 klausytojus melodini\xc5\xb3, harmonini\xc5\xb3 ar ritmini\xc5\xb3 pagrind\xc5\xb3 improvizacijomis. Did\xc5\xbeiausia laisv\xc4\x97 duodama atliekant \xe2\x80\x9elaisvos improvizacijos\xe2\x80\x9c stili\xc5\xb3, kur pagrindai sugalvojami spontani\xc5\xa1kai, begrojant, o ne i\xc5\xa1 anksto numatant. Ta\xc4\x8diau pasak Georgian Costescu analiz\xc4\x97s, improvizuota muzika da\xc5\xbenai pasiduoda stilisti\xc5\xa1kiems \xc5\xbeanro formalumams ir netgi visi\xc5\xa1kai i\xc5\xa1baigta kompozicija turi nema\xc5\xbeai laisv\xc5\xb3 pagrind\xc5\xb3. \xc5\xbdodis \xe2\x80\x9ekompozicija\xe2\x80\x9c dar nerei\xc5\xa1kia tikslaus grojimo i\xc5\xa1 nat\xc5\xb3 ar i\xc5\xa1imtini\xc5\xb3 teisi\xc5\xb3 \xc4\xaf k\xc5\xabrin\xc4\xaf._NEWLINE_Muzik\xc4\x85 dar galima apib\xc5\xabdinti kaip muzikini\xc5\xb3 gars\xc5\xb3 k\xc5\xabryb\xc4\x85, gars\xc5\xb3 pavyzd\xc5\xbeius i\xc5\xa1 \xc4\xafvairi\xc5\xb3 s\xc4\x85skambi\xc5\xb3, padedant kompiuterin\xc4\x97ms programoms. Muzika, kurioje elementai parenkami atsitiktinai vadinama atsitiktine muzika ir da\xc5\xbeniausiai asocijuojasi su D\xc5\xbeonu Keid\xc5\xbeu ir Vitoldu Lutoslavskiu (Witold Lutoslawski)\n_START_SECTION_\nKompozicijos\n_START_PARAGRAPH_\nMuzikin\xc4\x97 kompozicija\xc2\xa0\xe2\x80\x93 terminas, apib\xc5\xabdinantis muzikinio k\xc5\xabrinio sandar\xc4\x85. Kompozicijos metodai varijuoja pla\xc4\x8diai, ta\xc4\x8diau i\xc5\xa1analizavus ai\xc5\xa1ku, kad visos muzikos formos\xc2\xa0\xe2\x80\x93 spontani\xc5\xa1kos, kvalifikuotos ar neparuo\xc5\xa1tos\xc2\xa0\xe2\x80\x93 sudarytos i\xc5\xa1 element\xc5\xb3, kurian\xc4\x8di\xc5\xb3 muzikin\xc4\xaf k\xc5\xabrin\xc4\xaf. Muzik\xc4\x85 galima ra\xc5\xa1yti daugkartiniam grojimui, galima improvizuoti ir sukurti \xe2\x80\x9a\xc4\x8dia ir dabar\xe2\x80\x98. Muzik\xc4\x85 galima atlikti i\xc5\xa1 atminties arba i\xc5\xa1 partit\xc5\xabros, arba kombinuojant abu variantus. Kompozicijos studijavimas tradici\xc5\xa1kai paremtas klasikin\xc4\x97s vakar\xc5\xb3 muzikos pagrind\xc5\xb3 egzaminavimu, bet kompozicijos apibr\xc4\x97\xc5\xbeimas pakankamai platus ir gali apimti spontani\xc5\xa1kus darbus, kaip laisvojo d\xc5\xbeiazo muzik\xc5\xb3 k\xc5\xabrinius arba Afrikos b\xc5\xabgninink\xc5\xb3 muzikavim\xc4\x85._NEWLINE_Siekiant suvokti kompozicij\xc4\x85, svarbiausia atskirti jos elementus. Muzikini\xc5\xb3 \xc5\xbeenkl\xc5\xb3 supratimas gali pagelb\xc4\x97ti bandant tiksliai i\xc5\xa1\xc5\xa1ifruoti, kokia k\xc5\xabrinio konstrukcija. Universalus muzikinis elementas atitinka tai, kaip garsai pritaikomi laike, kuris paremtas jais, kaip ir muzikos k\xc5\xabrinio ritmas._NEWLINE_Kai k\xc5\xabrinyje jau\xc4\x8diama laik\xc5\xb3 kaita, k\xc5\xabrinys priskiriamas prie rubato tempo, itali\xc5\xa1ko \xc5\xbeod\xc5\xbeio, kuris nusako, kad k\xc5\xabrinio tempas kei\xc4\x8diasi ir prisitaiko prie atlik\xc4\x97jo i\xc5\xa1rai\xc5\xa1kos tikslo. Net atsitiktinis atsitiktini\xc5\xb3 gars\xc5\xb3 i\xc5\xa1d\xc4\x97liojimas vis tiek vyksta tam tikru tempu ir taip panaudoja takt\xc4\x85, kaip muzikin\xc4\xaf element\xc4\x85.\n_START_SECTION_\nSuvokimas ir i\xc5\xa1klausymas\n_START_PARAGRAPH_\nMuzikinis pa\xc5\xbeinimas \xc4\xaftraukia ir vien\xc4\x85 i\xc5\xa1 daugelio aspekt\xc5\xb3\xc2\xa0\xe2\x80\x93 tai kaip muzik\xc4\x85 sutinka klausytojai._NEWLINE_Muzikos klauso dauguma \xc5\xbemoni\xc5\xb3, nepriklausomai nuo socialinio sluoksnio. Klauso vieni arba eina \xc4\xaf koncertus. Skirtingose kult\xc5\xabrose muzikiniai k\xc5\xabriniai atliekami skirtingai. Europoje ir \xc5\xa0iaur\xc4\x97s Amerikoje labai ry\xc5\xa1ki linija tarp \xe2\x80\x9eauk\xc5\xa1tosios kult\xc5\xabros\xe2\x80\x9c ir \xe2\x80\x9e\xc5\xbeemos kult\xc5\xabros\xe2\x80\x9c. Auk\xc5\xa1to kult\xc5\xabros lygio muzikai priklauso Vakar\xc5\xb3 kompozitori\xc5\xb3 baroko, klasicizmo, romantizmo epoch\xc5\xb3 k\xc5\xabriniai; moderniosios eros simfonijos, solo k\xc5\xabriniai tradici\xc5\xa1kai atliekami formaliuose koncertuose sal\xc4\x97se arba ba\xc5\xbeny\xc4\x8diose, kur klausytojai tyliai s\xc4\x97d\xc4\x97dami m\xc4\x97gaujasi muzika._NEWLINE_Visai kitokie muzikos stiliai yra d\xc5\xbeiazas, bliuzas, soul, kantri, grojami baruose, naktiniuose klubuose, teatruose, kur klausytojai gali gerti, \xc5\xa1okti ir visaip kitaip i\xc5\xa1reik\xc5\xa1ti save. Iki v\xc4\x97lyvojo XX am\xc5\xbeiaus \xe2\x80\x9eauk\xc5\xa1tos\xe2\x80\x9c ir \xe2\x80\x9e\xc5\xbeemos\xe2\x80\x9c muzikos formos skyr\xc4\x97si kokybe, auk\xc5\xa1tesniu meniniu lygiu._NEWLINE_Bet 1980-ais ir 1990-ais, muzikologai, steb\xc4\x97j\xc4\x99 \xc5\xa1\xc4\xaf dviej\xc5\xb3 muzikos form\xc5\xb3 atsiskyrim\xc4\x85, \xc4\x97m\xc4\x97 teigti, kad \xc5\xa1itie skirtumai neparemti nei muzikine verte, nei skirting\xc5\xb3 \xc5\xbeanr\xc5\xb3 kokybe. Jie teig\xc4\x97, kad skirtumus lemia muzik\xc5\xb3 ir auditorijos socialin\xc4\x97 klas\xc4\x97, socialin\xc4\x97s ir ekonomin\xc4\x97s s\xc4\x85lygos._NEWLINE_Pavyzd\xc5\xbeiui, klasikin\xc4\x97s simfonijos koncertuose tradici\xc5\xa1kai lankosi auk\xc5\xa1tesnio mentaliteto auditorija, o hiphopo koncerte, apleistoje miesto dalyje, labiau lankysis \xc5\xbeemesnio visuomeninio sluoksnio atstovai. Ir netgi jei atlik\xc4\x97j\xc5\xb3, auditorijos ar atlikimo vieta priklauso \xc5\xbeemesniam socialiniam sluoksniui, tai dar nerei\xc5\xa1kia, kad atliekama muzika negali b\xc5\xabti sud\xc4\x97tinga ir rafinuota._NEWLINE_Kurtieji jau\xc4\x8dia muzik\xc4\x85 per vibracijas k\xc5\xabne, sukeliamas, kai \xc5\xbemogus lie\xc4\x8dia rezonuojant\xc4\xaf, tu\xc5\xa1\xc4\x8diavidur\xc4\xaf daikt\xc4\x85. Vienas \xc5\xbeinomiausi\xc5\xb3 apkurtusi\xc5\xb3 muzik\xc5\xb3 buvo Liudvikas van Bethovenas, sukur\xc4\x99s daug s\xc4\x97kming\xc5\xb3 darb\xc5\xb3 netgi po klausos netekimo. Dar keletas retesni\xc5\xb3 pavyzd\xc5\xbei\xc5\xb3\xc2\xa0\xe2\x80\x93 tai nuo dvylikos met\xc5\xb3 apkurtusi, gerai vertinama perkusionist\xc4\x97 Evelin Gleni (Evelyn Glennie) ir Krisas Bukas (Chris Buck), smuikininkas virtuozas, irgi prarad\xc4\x99s klaus\xc4\x85.\n_START_SECTION_\nMedia\n_START_PARAGRAPH_\nKompozitori\xc5\xb3 sukurta muzika galima i\xc5\xa1girsti vie\xc5\xa1umoje; tradici\xc5\xa1kai gyvo garso koncerte. Gyva muzika taip pat transliuojama per radijo stotis, televizij\xc4\x85 ir internet\xc4\x85. Kai kuri\xc5\xb3 stili\xc5\xb3 skambesys priklauso nuo atlikimo gyvai, kituose stiliuose garsai mai\xc5\xa1omi ir \xc4\xafra\xc5\xa1omi, o j\xc5\xb3 gyvai niekas negroja. \xc4\xaera\xc5\xa1in\xc4\x97jant, netgi tuos stilius, kurie i\xc5\xa1 esm\xc4\x97s tur\xc4\x97t\xc5\xb3 b\xc5\xabti atliekami gyvai, da\xc5\xbenai naudojamos specialios pataisymo priemon\xc4\x97s, nes tokie \xc4\xafra\xc5\xa1ai geresn\xc4\x97s kokyb\xc4\x97s, nei paprastas atlikimas._NEWLINE_Daugumoje \xc5\xa1ali\xc5\xb3 n\xc4\x97ra didelio skirtumo tarp k\xc5\xabrini\xc5\xb3 atlikimo ir klausymo, fakti\xc5\xa1kai kiekvienas dabar yra \xc4\xaftrauktas \xc4\xaf koki\xc4\x85 nors muzikin\xc4\x99 veikl\xc4\x85, da\xc5\xbenai bendr\xc4\x85. Ma\xc5\xbedaug XX am\xc5\xbeiaus viduryje i\xc5\xa1sivys\xc4\x8diusiose \xc5\xa1alyse \xc4\xafra\xc5\xa1yt\xc5\xb3 k\xc5\xabrini\xc5\xb3 garso takeli\xc5\xb3 klausymas arba video klip\xc5\xb3 \xc5\xbei\xc5\xabr\xc4\x97jimas tapo populiaresnis nei gyvas koncertas._NEWLINE_Kartais netgi gyvai atliekant k\xc5\xabrinius prireikia \xc4\xafra\xc5\xa1\xc5\xb3. \xc5\xa0tai did\xc5\xbe\xc4\x97jai naudoja muzikines plok\xc5\xa1teles, o kai kuriuose XX-ojo am\xc5\xbeiaus darbuose juostoje \xc4\xafra\xc5\xa1oma instrumento ar balso solo partijos fonograma. Kompiuteriai ir dauguma klaviat\xc5\xabr\xc5\xb3 suprogramuotos taip, kad grot\xc5\xb3 MIDI muzik\xc4\x85. Klausytojai gali tapti dainininkais, naudodami karaok\xc4\x97, kuri\xc4\x85 sugalvojo japonai. Ten rodomas video klipas ir groja muzika be \xc5\xbeod\xc5\xbei\xc5\xb3, taip atlik\xc4\x97jas \xc4\xafdainuoja k\xc5\xabrin\xc4\xaf savo balsu.\n_START_SECTION_\nI\xc5\xa1silavinimas\n_START_PARAGRAPH_\nProfesional\xc5\xabs muzikai, kai kuriose kult\xc5\xabrose ir \xc5\xbeanruose, kuria, atlieka ir improvizuoja be specialaus pasiruo\xc5\xa1imo. Muzikos \xc5\xbeanrai, kur muzikantas tradici\xc5\xa1kai savamokslis arba mok\xc4\x99sis neformaliai, yra bliuzas, punk, rokas, pop, hiphopas._NEWLINE_Norint gauti muzikos bakalauro, muzikinio i\xc5\xa1silavinimo bakalauro ir men\xc5\xb3 bakalauro laipsnius, reikia mokytis ma\xc5\xbedaug 3-4 metus. \xc5\xa0ie laipsniai suteikiami studentams, susipa\xc5\xbeinusiems su muzikos teorija ir istorija, daugelis taip pat studijuoja pasirinkt\xc4\x85 instrument\xc4\x85 arba mokosi dainavimo technikos, nes tai yra kurso dalis._NEWLINE_Baig\xc4\x99 ketveri\xc5\xb3 met\xc5\xb3 kurs\xc4\x85, studentai gali rinktis tolesnes studijas muzikos magistro, men\xc5\xb3 magistro, re\xc4\x8diau muzikos men\xc5\xb3 daktaro laipsniui gauti. Muzikos magistro laipsnis, kuriam gauti reikia vieneri\xc5\xb3 ar dvej\xc5\xb3 met\xc5\xb3, suteikiamas tiems, kurie studijavo atlikim\xc4\x85 tam tikru instrumentu, balsu arba kompozicija. Men\xc5\xb3 magistro laipsniui gauti reikia ginti disertacij\xc4\x85 ir laipsnis suteikiamas studijuojantiems muzikologij\xc4\x85, muzikos istorij\xc4\x85 arba muzikos teorij\xc4\x85._NEWLINE_Profesoriaus laipsniui, suteikiamam tiems, kurie nori d\xc4\x97styti muzikologij\xc4\x85, muzikos istorij\xc4\x85 ir teorij\xc4\x85 universitete, gauti reikia mokytis nuo trej\xc5\xb3 iki penkeri\xc5\xb3 met\xc5\xb3, gavus magistro diplom\xc4\x85. Per t\xc4\x85 laik\xc4\x85 studentui reikia u\xc5\xbebaigti kursus, imtis tiriamojo darbo ir apginti disertacij\xc4\x85. Muzikos men\xc5\xb3 daktaras\xc2\xa0\xe2\x80\x93 neseniai \xc4\xafsteigtas naujas laipsnis, suteikiamas kvalifikuotiems ir profesionaliems muzikams, kurie nori d\xc4\x97styti universitete grojim\xc4\x85 ir kompozicij\xc4\x85. Daktaro laipsniui gauti reikia studijuoti trejus arba penkerius metus, rengti \xc4\xafvairius projektus, koncertus.\n_START_SECTION_\nPagrindinio i\xc5\xa1silavinimo muzikin\xc4\x97 dalis\n_START_PARAGRAPH_\nMuzikos mokymo \xc4\xaftraukimas tiek ikimokykliniame, tiek viduriniame i\xc5\xa1silavinime yra bendras ir \xc5\xa0iaur\xc4\x97s Amerikoje, ir Europoje, nes d\xc4\x97stant muzik\xc4\x85, vaikus norima i\xc5\xa1mokyti koncentracijos, skai\xc4\x8diavimo, klausos lavinimo ir bendradarbiavimo, kas labiau padeda suprasti kalb\xc4\x85, pagerina atmint\xc4\xaf, padeda prisitaikyti mokantis muzikos pakeitus aplink\xc4\x85. Pradin\xc4\x97se mokyklose vaikas mokosi groti instrumentais, pvz., fleita ar d\xc5\xabdele, dainuoja ma\xc5\xbeuosiuose choruose, mokosi vakar\xc5\xb3 muzikos istorijos. Vidurin\xc4\x97se mokyklose mokiniai jau gauna galimyb\xc4\x99 groti \xc4\xafvairiose grup\xc4\x97se, pvz., choruose, mar\xc5\xa1iruojan\xc4\x8diose ar d\xc5\xbeiazo grup\xc4\x97se, orkestruose, o kai kuriose mokyklose galima lankyti specialias muzikos pamokas._NEWLINE_Universitete studentai, studijuojantys menus ar humanitarinius mokslus gali pasirinkti muzikos kursus, kur da\xc5\xbeniausiai studentams d\xc4\x97sto muzikos istorij\xc4\x85 arba muzikos suvokim\xc4\x85, kur jie klausosi muzikos ir susipa\xc5\xbe\xc4\xafsta su skirtingais muzikos stiliais. Dauguma \xc5\xa0iaur\xc4\x97s Amerikos ir Europos universitet\xc5\xb3 turi ansamblius u\xc5\xbesiiman\xc4\x8dius muzikine veikla (chorai, orkestrai, folkloro ansambliai), kur studentai gali pasireik\xc5\xa1ti, jei jiems n\xc4\x97ra d\xc4\x97stoma muzika._NEWLINE_Vakar\xc5\xb3 muzikos meno studijos vis labiau pana\xc5\xa1\xc4\x97ja ir u\xc5\xbe \xc5\xa0iaur\xc4\x97s Amerikos bei Europos rib\xc5\xb3\xc2\xa0\xe2\x80\x93 STSI (Space Telescope Science Institute) Balio saloje arba klasikin\xc4\x97s muzikos programos, kurios jau d\xc4\x97stomos Azijos \xc5\xa1alyse\xc2\xa0\xe2\x80\x93 Piet\xc5\xb3 Kor\xc4\x97joje, Japonijoje, Kinijoje. Tuo pat metu vakar\xc5\xb3 \xc5\xa1alys stengiasi i\xc5\xa1pl\xc4\x97sti d\xc4\x97stomas temas ir \xc4\xaftraukti ne vakar\xc5\xb3 muzikos kult\xc5\xabr\xc5\xb3 pa\xc5\xbeinim\xc4\x85\xc2\xa0\xe2\x80\x93 Afrikos, Balio muzikos._NEWLINE_Tiek m\xc4\x97g\xc4\x97jai, tiek profesionalai \xc5\xa1iaip jau mokosi muzikos, imdami trumpas, priva\xc4\x8dias pamokas. M\xc4\x97g\xc4\x97jai da\xc5\xbeniausiai mokosi, kad \xc4\xafgaut\xc5\xb3 pradini\xc5\xb3 \xc5\xbeini\xc5\xb3 ir pradinuko arba pereinamojo lygio muzikos technikos.\n_START_SECTION_\nStudijos\n_START_PARAGRAPH_\nDauguma \xc5\xbemoni\xc5\xb3 studijuoja ir apie muzik\xc4\x85, ir tai vadinama muzikologija. Seniausiai \xc4\xaf muzikologijos termin\xc4\x85 \xc4\xaftraukti \xc5\xa1ie trys dalykai: sistemin\xc4\x97 muzikologija, istorin\xc4\x97 muzikologija ir auk\xc5\xa1tesniojo lygio muzikologija. Dabartiniame d\xc4\x97styme, dalykas da\xc5\xbeniau skirstomas \xc4\xaf muzikos teorij\xc4\x85, muzikos istorij\xc4\x85 ir etnomuzikologij\xc4\x85. Muzikologijos tyrimus visada praturtina darbai mokslo met\xc5\xb3 sand\xc5\xabroje. Tyrimai gali praturtinti psichoakustikos srit\xc4\xaf. Ne vakar\xc5\xb3 muzikos studijavimas ir muzikos kult\xc5\xabrin\xc4\x97s studijos, vadinamos etnomuzikologija._NEWLINE_Muzikos pedagogikos bruo\xc5\xbeai formavosi Antikos laikais ir Viduram\xc5\xbeiais._NEWLINE_Viduram\xc5\xbeiais muzikos studijos buvo vienas kvadriviumo dedamasis dalykas i\xc5\xa1 septyni\xc5\xb3 laisv\xc5\xb3j\xc5\xb3 men\xc5\xb3 ir buvo d\xc4\x97stomas pagrindiniu ir auk\xc5\xa1tuoju lygiu. Kvadriviume muzika, dar da\xc5\xbeniau harmonija, buvo priskiriama prie racionali\xc5\xb3j\xc5\xb3 proporcij\xc5\xb3 dalyko._NEWLINE_Zoomuzikologija tiria gyv\xc5\xabn\xc5\xb3 muzik\xc4\x85 arba muzikinius aspektus, kuriuos skleid\xc5\xbeia gyv\xc5\xabnai. Kai D\xc5\xbeord\xc5\xbeas Hercogas (George Herzog) klaus\xc4\x97: \xe2\x80\x9ear gyv\xc5\xabnai gali muzikuoti?\xe2\x80\x9c, Fransua Bernaras Ma\xc5\xa1e (Fran\xc3\xa7ois-Bernard M\xc3\xa2che) savo ornito-muzikologijos darbe Musique, mythe, nature, ou les Dauphins d\xe2\x80\x99Arion (1983), (panaudojus Ruveto (Ruwet) Language, musique, po\xc3\xa9sie (1972) knygos paradigmatin\xc4\x97s segmentacijos analiz\xc4\x97s technik\xc4\x85), ra\xc5\xa1\xc4\x97, kad pauk\xc5\xa1\xc4\x8di\xc5\xb3 \xc4\x8diulb\xc4\x97jimas organizuojamas pagal truput\xc4\xaf pakeistus repeticijos principus. \xc5\xbdano \xc5\xbdako Natj\xc4\x97 nuomone (1990), \xe2\x80\x9epaskutin\xc4\x97je analiz\xc4\x97je \xc5\xbemogus sprend\xc5\xbeia, kas yra muzikalu, o kas ne, netgi jeigu gars\xc4\x85 i\xc5\xa1gauna ne \xc5\xbemogus. Jei mes parei\xc5\xa1kiame, kad garsas n\xc4\x97ra organizuotas ir suvokiamas (tai yra, neprimenantis muzikos) netiktai tiems, kurie j\xc4\xaf i\xc5\xa1gavo, bet ir tiems, kurie j\xc4\xaf supranta, tai muzika yra absoliu\xc4\x8diai \xc5\xbemoni\xc5\xa1ka.\xe2\x80\x9c_NEWLINE_Muzikos teorija yra muzikos sritis, paprastai i\xc5\xa1siskirianti savo auk\xc5\xa1tesne technikos maniera. Pla\xc4\x8diai pasaulyje ji d\xc4\x97stoma bet kurioje muzikos srityje, da\xc5\xbeniausiai susijusi su kompozicijos reikalais, bet gali b\xc5\xabti d\xc4\x97stoma kartu su matematika, fizika ir antropologija. Tai, kas bendriausiai d\xc4\x97stoma studij\xc5\xb3 prad\xc5\xbeioje, yra pagrindai, kaip i\xc5\xa1reik\xc5\xa1ti bendrojo praktikos periodo (nuo renesanso iki romantizmo) stili\xc5\xb3 arba tonin\xc4\x99 muzik\xc4\x85. Teorija, netgi ta, kuri tiria muzik\xc4\x85 nuo renesanso iki romantizmo, gali \xc4\xafgyti daug \xc4\xafvairi\xc5\xb3 form\xc5\xb3. Muzikin\xc4\x97 aibi\xc5\xb3 teorija\xc2\xa0\xe2\x80\x93 tai matematin\xc4\x97s aibi\xc5\xb3 teorijos pritaikymas muzikoje, pirmiausia taikomas atonaliai muzikai. Spekuliatyvin\xc4\x97 muzikos teorija, kontrastuojanti su analitine muzikos teorija, yra paskirta analizuoti ir sintezuoti muzikos duomenis, pvz., suderinimo sistemas kompozicijos pasiruo\xc5\xa1imui.'